Marko Hietala

**Marko Tapani ”Marco” Hietala** (s. 14. tammikuuta 1966 Tervo) on suomalainen muusikko, Tarot-metalliyhtyeen perustaja, bassokitaristi ja laulaja. Hänet tunnetaan Nightwishin entisenä pitkäaikaisena jäsenenä (2002–2021). Hän on laulanut myös Sapattivuosi- ja Northern Kings -yhtyeissä ja Raskasta joulua -projektissa. Hän perusti 1980-luvulla veljensä kanssa Tarot-yhtyeen. Hietala tunnettiin Tarotin alkuajoista lähtien taiteilijanimellä **Marco Hietala**, mutta toukokuussa 2019 ilmestyneen sooloalbuminsa yhteydessä hän otti käyttöön syntymänimensä Marko, jota hän käyttää jatkossa kaikissa projekteissaan.

## Ura

Hietalan musiikkiura alkoi pianotunneilla kahdeksan–yhdeksänvuotiaana. Musiikillisen heräämisensä hän koki yhdeksänvuotiaana kuultuaan Black Sabbathin kolmatta, vuoden 1971 *[[Master of Reality]]* -albumia ja 11–12-vuotiaana hän aloitti kitaransoiton. Peruskoulun jälkeen Hietala opiskeli Kuopion Yhteiskoulun Musiikkilukiossa ja myöhemmin bassonsoittoa Pop & jazz -konservatoriossa Helsingin Oulunkylässä.
Myöhemmin Hietala myös opetti bassonsoittoa Pohjois-Savon musiikkiopistossa.

1980-luvun alussa Hietala perusti veljensä Zachary Hietalan kanssa yhtyeen, jonka nimi muuttui Sabotagesta Purgatoryksi ja myöhemmin kokoonpanoksi vakiintui Tarot. Tarotia pidetään yhtenä suomalaisen metallimusiikin pioneereista.

Vuonna 1996 Hietalalta leikattiin polyyppi äänihuulten läheltä. Myöhemmin todettiin, että leikkauksesta jäi hermovaurio, joka muutti ääntä. Leikkaus oli myös turha koska polyyppia olisi voitu hoitaa ääniterapian avulla. Tämä vaikutti Hietalan masennukseen puhkeamiseen.

Vuoden 2001 lopulla hän liittyi Nightwish-yhtyeeseen, joka oli erottanut aikaisemman basistinsa ja tarvitsi myös miesääntä tulevalle albumilleen. Hietala esiintyi julkisesti ensimmäisen kerran Nightwishin kanssa juhannuksena 2002 Jämsän Himoksella. Muita yhtyeitä, joissa Hietala on uransa aikana soittanut, ovat muun muassa Sinergy, Jimsonweed ja Conquest. Lisäksi hän on vieraillut useiden eri yhtyeiden levyillä. Hänen lauluaan voi kuulla esimerkiksi *[[Raskasta joulua (vuoden 2004 albumi)|Raskasta joulua]]*- ja *[[Raskaampaa joulua]]* -albumeilla sekä alankomaalaisen sinfonista metallia soittavan Delain-yhtyeen albumilla *Lucidity*. Hietala on laulanut Shade Empiren kappaleessa ”Human Sculpture”. Hän kuuluu myös metallimusiikkia esittävään lauluyhtyeeseen Northern Kings.

Hietalan väitettiin olleen ehdolla Iron Maidenin uudeksi laulajaksi sen pitkäaikaisen laulajan Bruce Dickinsonin hetkellisesti erottua yhtyeestä vuonna 1993. Hietala kuitenkin on kumonnut huhut muun muassa Yle Uutiset Itä-Suomen haastattelussa heinäkuussa 2012. Hän sanoi kyllä lähettäneensä Iron Maidenille demonäytteet, mutta vastausta ei tullut. Musiikillisiksi vaikuttajikseen Hietala on maininnut basistit Geezer Butler ja Bob Daisley sekä laulajat Ronnie James Dio, Rob Halford ja Kate Bush.

Hietala valittiin joulukuussa 2007 Kuopion Yhteiskoulun Musiikkilukion vuoden taiteilijaksi. Hänet valittiin edellisen vuoden laulajaksi Finnish Metal Awards -gaalassa 16. helmikuuta 2007.

Hietala oli mukana kevättalvella 2010 *[[Kuorosota#Toinen tuotantokausi|Kuorosota]]*-televisiosarjassa ja tuli kilpailussa toiseksi.

*[[Savon Sanomat]]* kertoi aprillipäivänä 2010, että Hietala saisi Kuopioon ''Veljmies''-patsaan tilalle oman patsaan nimeltä *Hevipoika*, mikä osoittautui aprillipilaksi. Hietala on aprillipilana ilmoittanut Nightwishin virallisilla kotisivuilla menevänsä luostariin opettelemaan kuorolauluja ja jättävänsä Nightwish-yhtyeen ja muun soittamisen.

Hietala julkaisi kirjailija Timo Kangasluoman kanssa kirjoitetun elämäkerran *[[Ruostumaton]]* lokakuussa 2017. Hietala julkaisi ensimmäisen sooloalbuminsa *[[Mustan sydämen rovio]]* 24. toukokuuta 2019. Hän teki kesäkiertueen, jolla hänen yhtyeessään soittavat rumpali Anssi Nykänen, kosketinsoittaja Vili Ollila ja kitaristi Tuomas Wäinölä.

Hietala käyttää Warwickin bassoja ja vahvistimia.

Marko Hietala voitti syksyllä 2020 esitetyn *[[Masked Singer Suomi]]* -ohjelman toisen kauden Tohtori-hahmollaan.

Hietala ilmoitti 12. tammikuuta 2021 jättävänsä Nightwish-yhtyeen ja toistaiseksi myös julkisen elämän. Syyksi Hietala kertoi saaneensa tarpeekseen työstä, joita eri tahot artistilta vaativat, sekä siitä, että tuotot jakautuvat liian epätasaisesti. Haastattelussa Iltalehden kanssa Hietala on kertonut masennuksesta ja että koki lähtemisen yhtyeestä tarpeelliseksi sekä hänelle että yhtyeelle. Metal Globalin haastattelussa Hietala on kuvannut tilannetta ahdistuksen ja masennuksen kannalta. Lääkäriltä Hietala sai diagnoosin ADHD:sta.

Hietala toimi suomenkielisenä ääninäyttelijänä syyskuussa 2022 julkaistussa Pinocchio-elokuvassa, jossa hän näytteli Ajurin roolin. Elokuvassa hän myös esitti kappaleen "Huvitusten saaren ajuri".

Hietala osallistui *[[Vain elämää (televisiosarja)|Vain elämää]]* -tv-ohjelman 15. tuotantokaudelle.

Syyskuussa 2024 Hietala julkaisi musiikkivideon kappaleelle "Frankenstein’s Wife", joka on mukana helmikuussa 2025 julkaistulla toisella sooloalbumilla *[[Roses from the Deep]]*.

## Levytykset

**Soolotuotanto**
* 
* 

**Nightwish**

* 
* 
* 
* 
* 
* 

**Tarot**

**Northern Kings**

* 
* 

**Sapattivuosi**
* 

**Sinergy**
* 
* 

**Raskasta joulua**
* *[[Raskasta Joulua]]* – 2004
* *[[Raskaampaa joulua]]* – 2006
* *[[Raskasta joulua (2013 album)|Raskasta Joulua]]* – 2013
* *[[Ragnarok Juletide]]* – 2014
* *[[Raskasta Joulua 2]]* – 2014
* *[[Tulkoon joulu – akustisesti]]* – 2015
* *[[Raskasta joulua IV]]* – 2017
* *[[Viides adventti]]* – 2022

**Conquest**
* *[[Worlds Apart (Conquestin albumi)|Worlds Apart]]* – 1999
* *[[Slave to the Power: The Iron Maiden Tribute]]* – 2000 (kappaleella "The Evil That Men Do")

## Yhteistyöt ja projektit

### Vieraana tai studiomuusikkona
*1990*
* Warmath – *Gehenna* – (taustalaulu, koskettimet)

*1999*
* To/Die/For – *[[All Eternity]]* – (taustalaulu)

*2001*
* Gandalf – *[[Rock Hell]]* – (taustalaulu)
* To/Die/For – *Epilogue* – (taustalaulu)

*2002*
* Dreamtale – *[[Beyond Reality]]* – (laulu kappaleissa "Heart's Desire" ja "Where the Rainbow Ends")
* Virtuocity – *[[Secret Visions]]* – (laulu kappaleissa "Eye for an Eye" ja "Speed of Light")

*2003*
* Aina – *[[Days of Rising Doom]]* – (laulu)
* Altaria – *Invitation* – (taustalaulu)
* Charon – *[[The Dying Daylights]]* – (taustalaulu)
* Evemaster – *Wither* – (laulu kappaleessa "Wings of Darkness (Tarot cover)")

*2004*
* Shade Empire – *[[Sinthetic]]* – (laulu kappaleessa "Human Sculpture")
* Timo Rautiainen & Trio Niskalaukaus – *Kylmä tila* (laulu kappaleilla "Älkää selvittäkö" & "Samarialainen")

*2005*
* Turmion Kätilöt – *[[Niuva 20]]* – (taustalaulu kappaleessa "Stormbringer (Deep Purple cover)")

*2006*
* After Forever – *[[Mea culpa|Mea Culpa]]* – (laulu kappaleen "Face Your Demons" singleversiossa)
*Amorphis – *[[Eclipse (Amorphiksen albumi)|Eclipse]]* – (taustalaulu)
* Defuse – *Defuse* – (laulu kappaleessa "DIB")
* Delain – *[[Lucidity]]* – (laulu viidellä kappaleella, bassokitarat)
* Eternal Tears of Sorrow – *Before the Bleeding Sun* – (taustalaulu)
* Stoner Kings – *Fuck the World* – (taustalaulu)
* Verjnuarmu – *Muanpiällinen Helevetti* – (taustalaulu)

*2007*
* Amorphis – *[[Silent Waters]]* – (taustalaulu)
* *[[Nuclear Blast|Nuclear Blast All-Stars: Into the Light]]* – (laulu kappaleessa "Inner Sanctuary")
* Machine Men – *[[Circus of Fools]]* – (laulu kappaleessa "The Cardinal Point")

*2008*
* Ebony Ark – *Decoder 2.0* – (laulu viidellä kappaleella)

*2009*
* Amorphis – *[[Skyforger (albumi)|Skyforger]]* – (taustalaulu)
* Delain – *April Rain* – (laulu kappaleissa "Control the Storm" ja "Nothing Left")
* Marenne – *The Past Prelude* – (taustalaulu)
* Elias Viljanen – *[[Fire-Hearted]]* – (laulu kappaleessa "Last Breath of Love")
* Turmion Kätilöt – *Lentävä KalPan Ukko* – (taustalaulu)
* Turmion Kätilöt – *Verkko Heiluu* – (taustalaulu)

*2010*
* Erja Lyytinen – *Voracious Love* – (laulu kappaleessa "Bed of Roses")

*2011*
* Grönholm – *Silent Out Loud* – (laulu kappaleessa ″Vanity″)

*2012*
* Delain – *We Are the Others* – (laulu kahdella bonusraidalla Digipak-versiossa)

*2013*
* A2Z – *Parasites of Paradise* – (akustinen kitara kappaleissa "Nightcrawler", "Caterpillar" ja "Praying Mantis")
* Ayreon – *[[The Theory of Everything]]* – (laulu)
* Turmion Kätilöt – *[[Technodiktator]]* – (taustalaulu kappaleessa "Jalopiina")
* Lazy Bonez – *[[Vol.1]]* – (duetto Udo Dirkschneider kanssa kappaleessa *First to Go – Last to Know*)

*2014*
* Delain – *The Human Contradiction* – (laulu kappaleissa "Your Body Is a Battleground" ja "Sing to Me")

*2016*
* Avantasia – *[[Ghostlights]]* – (laulu kappaleessa "Master of the Pendulum")

*2018*
* Ayreon – *Ayreon Universe – The Best of Ayreon Live* – (laulu)
* Dark Sarah – *The Golden Moth* – (laulu kappaleessa "The Gods Speak")

*2019*
* Delain – *Hunter's Moon* – (laulu live-kappaleilla)

*2020*
* Jupiterium – 'King of Spades', kunnianosoituslaulu Lemmy:lle – (laulu) Hän lopetti alkoholin käytön kokonaan vuonna 2010.

Hietala jätti toukokuussa 2016 avioerohakemuksen Pohjois-Savon käräjäoikeuteen. Elokuussa 2018 hän meni naimisiin Camilla Cavalcantin kanssa.  Avioparilla on asunto Espanjassa.

MTV:n mukaan Hietala ilmoitti Huomenta Suomessa 26. huhtikuuta 2025 saavansa neljännen lapsensa saman vuoden toukokuussa.

## Lähteet

## Kirjallisuutta
* Timo Kangasluoma, *Marco Hietala – Ruostumaton* Docendo 2017 

## Aiheesta muualla

* Marco Hietalan esittely Tarotin sivustolla
* 
* Marko Hietala lauluntekijänä - Kansalliskirjaston Finna